**LATVIJAS AUGSTSKOLU UN KOLEDŽU MŪŽIZGLĪTĪBAS ASOCIĀCIJAS STRATĒĢIJA 2014.-2020. gadam**

**Ievads**

Izglītībai ir būtiska nozīme gan atsevišķu cilvēku, gan sabiedrības attīstībā, tā pieder pie cilvēktiesībām un ir svarīgs līdzeklis, lai sasniegtu tādus mērķus kā vienlīdzību, ekonomikas un pilsoniskas sabiedrības attīstību. Izglītības sistēmas attīstības jomā valsts ilgtermiņa mērķis ir virzība uz zināšanām balstītu sabiedrību, kuras kultūras, sociālo un ekonomisko izaugsmi nosaka iedzīvotāju augsts intelektuālais līmenis. Sadarbība starp dažādiem mūžizglītības dalībniekiem gan Latvijā, gan starptautiski ir būtiska mūžizglītības attīstībai (IZM).

Mūžizglītība - izglītības process cilvēka dzīves garumā, kas balstās uz mainīgām vajadzībām iegūt zināšanas, prasmes, pieredzi, lai paaugstinātu vai mainītu savu kvalifikāciju atbilstoši darba tirgus prasībām, savām interesēm un vajadzībām. Mūžizglītība apvieno neformālo mācīšanos ar formālo izglītību, attīsta iedzimtas spējas līdztekus jaunām kompetencēm.

Mūžizglītības politika – tiesiski, organizatoriski, finansiāli nodrošināts valsts atbalsts katra iedzīvotāja izglītībai, kas sekmē iniciatīvu un uzņēmību, nodarbinātību un adaptācijas spējas, aktīvu pilsonisku līdzdalību un sociālo iekļaušanos, personīgo pašpilnveidi katrā dzīves posmā visās dzīves jomās no bērnības līdz vecumam.

LAKMA kā biedrība dibināta 2013. gadā. Tās dibinātāji ir 10 Latvijas valsts augstskolas.

**Vīzija**  
LATVIJAS AUGSTSKOLU UN KOLEDŽU MŪŽIZGLĪTĪBAS ASOCIĀCIJA veicina mūžizglītības politikas sekmēšanu Latvijā, piedāvājot augstas kvalitātes izglītības pakalpojumus visos Latvijas reģionos un attīstās kā inovatīvs mūžizglītības atbalsta centrs.

**Misija**  
LATVIJAS AUGSTSKOLU UN KOLEDŽU MŪŽIZGLĪTĪBAS ASOCIĀCIJAS misija ir atbalstīt, palīdzēt asociācijas biedriem kļūt par kvalitatīvas mūžizglītības īstenotājiem.

LATVIJAS AUGSTSKOLU UN KOLEDŽU MŪŽIZGLĪTĪBAS ASOCIĀCIJAS **darbību raksturojošie uzdevumi/ virzieni/ programmas:**

* koordinēt un veikt asociācijas biedru kopēju izglītības programmu un kursu izstrādāšanu un īstenošanu, kā arī informēt par to pieejamību sabiedrību un konkrētos tiesību subjektus;
* veicināt Latvijas izglītības nozares terminoloģijas sakārtošanu un tās atbilstības starptautiskiem (Eiropas un pasaules) standartiem;
* izstrādāt un īstenot pasniedzēju kvalifikācijas pilnveidošanas pasākumus;
* veicināt sadarbību un kontaktus ar Latvijas darbu devējiem;
* veicināt vieslektoru iesaistīšanu asociācijas un tās biedru mācību programmu īstenošanā;
* piedalīties valsts un pašvaldību izstrādāto plānošanas dokumentu, normatīvo aktu un citu lēmumu projektu apspriešanā, piedalīties normatīvo aktu un to grozījumu projektu izstrādāšanu;
* apkopot un informēt sabiedrību par asociācijas biedru aktivitātēm;
* veicināt teorētisko zināšanu un praktisko iemaņu integrāciju studiju procesā;
* veidot uz Latvijas attīstību orientētas mācību programmas;
* nodrošināt augstskolu mūžizglītības procesu realizēšanu un ilgtspēju;
* jaunu biedru uzņemšana asociācijā.

LATVIJAS AUGSTSKOLU UN KOLEDŽU MŪŽIZGLĪTĪBAS ASOCIĀCIJAS **sasniedzamie rezultāti**

* izstrādāt un realizēt 3 kopīgas izglītības programmas;
* informēt par biedru aktivitātēm asociācijas mājas lapā;
* izstrādāti un iesniegti priekšlikumi IZM par terminoloģijas sakārtošanu;
* iestāties EUCEN (European Association for University Lifelong Learning) asociācijā;
* noslēgt sadarbības līgumu ar LDDK, Pašvaldību savienību u.c.